stanford-oval/wikipedia huggingface dataset:
ลุ้นล้าน ล่าฝัน แจ็คพอต
งานสร้าง

รายการนี้เป็นส่วนหนึ่งของแคมเปญพิเศษของคาราบาวกรุ๊ป ซึ่งเปิดตัวเมื่อวันที่ 18 มิถุนายน พ.ศ. 2563 พร้อมระบุว่าสร้างเป็นรายการโทรทัศน์ออกอากาศทางช่อง 3 เอชดี โดยมีการเปิดรับสมัครผู้เข้าแข่งขันในวันเดียวกัน ในหน้าเฟซบุ๊กของมีมิติซึ่งเป็นผู้ผลิตรายการ และวันถัดมาในหน้าเฟซบุ๊กของคาราบาวกรุ๊ป ได้ประกาศว่าเปิดให้ประชาชนส่งเลขใต้ฝาขวดคาราบาวผ่านบัญชีไลน์อย่างเป็นทางการของคาราบาวกรุ๊ปในช่วงระหว่างวันที่ 18 มิถุนายน – 19 กันยายน และต่อมาได้ระบุวันออกอากาศรายการดังกล่าวคือวันที่ 5 กรกฎาคม
ต่อมาเมื่อวันที่ 26 มิถุนายน ช่อง 3 เอชดี ได้ประกาศเปิดตัวรายการใหม่หลายรายการในช่อง รวมถึงเปิดเผยการออกอากาศและรูปแบบรายการลุ้นล้าน ล่าฝัน แจ็คพอต ว่าเป็นรายการเกมโชว์ที่ออกอากาศแบบถ่ายทอดสด เนื่องจากมูลค่าเงินรางวัลแจ็คพอตจะถูกกำหนดให้เพิ่มขึ้นตลอดเวลา รวมถึงประกาศเวลาออกอากาศ คือ วันอาทิตย์ เวลา 17:00–18:00 น. และเปิดตัวพิธีกร คือ นิว - ชัยพล จูเลียน พูพาร์ต พร้อมระบุว่าเป็นรายการเกมโชว์รายการแรกที่เขาเป็นพิธีกร ต่อมาในวันที่ 3 กรกฎาคม ได้เปิดตัวพิธีกรรายการนี้อีก 1 คน คือ เมษา - กิตติมา วงษ์สวัสดิ์ ในรายการโต๊ะข่าวบันเทิง
รูปแบบรายการ

ในแต่ละสัปดาห์ จะมีการสุ่มผู้โชคดี 1 คนที่ผ่านการคัดเลือกจากทีมงานของคาราบาวกรุ๊ปและมีมิติ เพื่อเข้ามาเป็นผู้เข้าแข่งขันในรายการ โดยจะมีกระเป๋าให้เลือกทั้งหมด 5 ใบ แต่จะมีเพียง 1 ใบที่มีเงินรางวัลแจ็คพอต ซึ่งมีมูลค่าตั้งต้นที่ 1,000,000 บาท และเพิ่มขึ้นตลอดเวลาตามจำนวนการส่งรหัสใต้ฝาขวดคาราบาวในไลน์ ก่อนหน้านั้นจะมีเกมการแข่งขันทั้งหมด 3 เกม ที่เปลี่ยนแปลงไปในทุกสัปดาห์ และมีดาราที่มีชื่อเสียง 3 คนสลับหมุนเวียนมาเป็นผู้เล่นเกม ให้ผู้เข้าแข่งขันเลือกดาราที่คิดว่ามีโอกาสชนะในเกมนั้น ๆ ซึ่งผลในแต่ละเกมจะขึ้นอยู่กับดาราที่เล่นเกมนั้น ๆ ถ้าผู้เข้าแข่งขันเลือกถูกในแต่ละเกม จะได้สิทธิ์ลดกระเป๋า 1 ใบ ทำให้ในแต่ละตอน ผู้เข้าแข่งขันจะมีสิทธิ์ลดกระเป๋าได้มากที่สุด 3 ใบ (5 → 4 → 3 → 2) ซึ่งโอกาสในการได้รับรางวัลแจ็คพอตของผู้เข้าแข่งขันแต่ละคนมีอัตราส่วนอยู่ที่ 20% → 25% → 1 ใน 3 → 50%
รูปแบบรายการ > รอบแจ็คพอต

หลังจากแข่งขันครบ 3 เกม พิธีกรจะประกาศหยุดเงินรางวัล และเงินรางวัลดังกล่าวจะเป็นเงินรางวัลแจ็คพอตประจำตอนนั้น ๆ จากนั้นจะให้ผู้เข้าแข่งขันเลือกกระเป๋าเงินรางวัล 1 ใบที่ตนคิดว่ามีเงินรางวัลแจ็คพอต และเลือกดารา 1 คนจาก 3 คนที่แข่งขันในสัปดาห์นั้น ๆ มาถือกระเป๋า โดยหากผู้เข้าแข่งขันเลือกแล้วได้กระเป๋าที่มีเงินรางวัลแจ็คพอต จะได้รับเงินรางวัลประจำตอนนั้น ๆ ทันที จากนั้นเงินรางวัลจะกลับไปตั้งต้นใหม่อีกครั้งที่มูลค่า 1,000,000 บาท แต่หากผู้เข้าแข่งขันเลือกแล้วไม่ได้กระเป๋าที่มีเงินรางวัลแจ็คพอต จะได้รับเงินรางวัล 100,000 บาท
เหตุการณ์แจ็คพอตแตก

มีผู้เข้าแข่งขันบางคนที่สามารถเลือกกระเป๋าที่มีเงินรางวัลแจ็คพอตได้สำเร็จ จึงได้รับรางวัลแจ็คพอตประจำตอนนั้น ๆ ซึ่งผู้ที่ได้รับรางวัลแจ็คพอต มีดังนี้
| คนที่ | ชื่อผู้ได้รับรางวัล | เงินรางวัล | ตอน | วันที่ | อ้างอิง |
| --- | --- | --- | --- | --- | --- |
| 1 | เปมิศา มาลัย | 2,610,574 บาท | Ep.3 | 19 กรกฎาคม พ.ศ. 2563 |  |
| 2 | อำนาจ นันตะกูล | 1,883,484 บาท | Ep.5 | 2 สิงหาคม พ.ศ. 2563 |  |
| 3 | ศรายุทธ สุระพันธ์ | 2,276,850 บาท | Ep.9 | 30 สิงหาคม พ.ศ. 2563 |  |
| 4 | จักราวุธ พันธ์เปรม | 1,302,852 บาท | Ep.10 | 6 กันยายน พ.ศ. 2563 |  |
ข้อวิจารณ์

รายการนี้ได้รับเสียงวิพากษ์วิจารณ์ในด้านแง่ลบอยู่ระดับหนึ่ง เนื่องจากมีผู้บริโภคเครื่องดื่มของคาราบาวกรุ๊ปตั้งกระทู้ในพันทิป.คอม เป็นการเปิดเผยกระบวนการส่งฝาของรายการนี้ ซึ่งพบว่ามีการเปลี่ยนแปลงกติกาอยู่บ่อยครั้ง จึงตั้งข้อสงสัยขึ้นจำนวน 5 ข้อ และยังมีการร้องเรียนกับผู้จัดการออนไลน์ โดยระบุว่ากรณีนี้อาจเข้าข่ายหลอกลวงผู้บริโภค นอกจากนี้ นฤมล เมฆบริสุทธิ์ หัวหน้าศูนย์พิทักษ์สิทธิผู้บริโภค มูลนิธิเพื่อผู้บริโภค ยังชี้ว่า การชิงโชคด้วยการเพิ่มเงินรางวัลเองนั้นอาจมีความผิดตามพระราชบัญญัติการพนัน พุทธศักราช 2478 อีกด้วย
ดูเพิ่ม

คาราบาวกรุ๊ป
มีมิติ
ชัยพล จูเลียน พูพาร์ต
ศิลาจารึกยามาโนอูเอะ

| --- | --- |
山ノ上碑
ศิลาจารึกยามาโนอูเอะ
ที่ตั้ง: นครทากาซากิ จังหวัดกุมมะ ประเทศญี่ปุ่น
ภูมิภาค: ภูมิภาคคันโต
พิกัด: 36°16′38″N 139°01′40″E﻿ / ﻿36.27722°N 139.02778°E﻿ / 36.27722; 139.02778
ประเภท: ศิลาจารึก, โคฟุง
ความสูง: 1.1 เมตร
ความเป็นมา
วัสดุ: หินแอนดีไซต์
สร้าง: ค.ศ. 681
สมัย: ยุคอาซูกะ
หมายเหตุเกี่ยวกับสถานที่
การเปิดให้เข้าชม: ใช่
โบราณสถานแห่งชาติพิเศษของญี่ปุ่น
ศิลาจารึกยามาโนอูเอะ (ญี่ปุ่น: 山ノ上碑; โรมาจิ: Yamanoue hi) (เขียนได้อีกแบบว่า 山上碑) เป็นศิลาจารึกในยุคอาซูกะ ค้นพบในย่านยามานะของนครทากาซากิ จังหวัดกุมมะ ทางเหนือของภูมิภาคคันโตของประเทศญี่ปุ่น ศิลาจารึกได้รับการกำหนดให้เป็นโบราณสถานแห่งชาติของญี่ปุ่นในปี ค.ศ. 1921 และได้รับการยกสถานะเป็นโบราณสถานแห่งชาติพิเศษในปี ค.ศ. 1954 ศิลาจารึกมีความเกี่ยวข้องกับยามาโนอูเอะ โคฟุง (ญี่ปุ่น: 山ノ上古墳; โรมาจิ: Yamanoue Kofun) ซึ่งเป็นเนินฝังศพโคฟุงที่อยู่ติดกันและได้รับการกำหนดให้เป็นโบราณสถานแห่งชาติพิเศษด้วย ศิลาจารึกยามาโนอูเอะเป็นหนึ่งใน "สามศิลาจารึกแห่งโคซูเกะ" ซึ่งได้รับการขึ้นทะเบียนร่วมกันในทะเบียนความทรงจำแห่งโลกขององค์กรยูเนสโกในปี ค.ศ. 2017 ข้อความที่จารึกบนศิลาจารึกยามาโนอูเอะเป็นตัวอย่างที่เก่าแก่ที่สุดของการเขียนตัวอักษรจีนตามไวยากรณ์ภาษาญี่ปุ่น
ดูเพิ่ม

สามศิลาจารึกแห่งโคซูเกะ
ศิลาจารึกทาโงะ
ศิลาจารึกคานาอิซาวะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Yamanouehi
 วิกิมีเดียคอมมอนส์มีสื่อเกี่ยวกับ Yamanoue-kofun
Takasaki City official site เก็บถาวร 2023-10-07 ที่ เวย์แบ็กแมชชีน
Tourist Guide of Gunma Prefecture[ลิงก์เสีย]
รายพระนามรัชทายาทโปรตุเกส

รายพระนามรัชทายาทโปรตุเกส รายพระนามนี้รวบรวมบุคคลที่มีสิทธิในการสืบราชบัลลงก์ราชอาณาจักรโปรตุเกสตามที่ควรจะเป็น ยามที่พระมหากษัตริย์เสด็จสวรรคต ซึ่งเป็นผู้ที่มีสิทธิตามสายพระโลหิตที่จะได้สืบบัลลังก์ บุคคลที่ได้ขึ้นครองราชย์จะแสดงเป็นตัวสีเข้ม บุตรที่ตายคลอด หรือสิ้นพระชนม์ตั้งแต่เป็นทารกจะไม่ถูกรวมในรายนามนี้
ประวัติศาสตร์ของโปรตุเกสในช่วงต้น จะไม่มีกฎการสืบราชสันตติวงศ์ที่ตายตัว และจะมีเพียงผู้ที่มีความเป็นไปได้ที่จะได้สืบบัลลังก์ โดยเฉพาะในยามที่พระมหากษัตริย์ไม่มีพระราชโอรส ซึ่งเป็นการสืบทายาทโดยการสันนิษฐาน
การอ้างสิทธิ์ในราชบัลลังก์ของอันโตนิโอ เจ้าแห่งคราโต

| พระรูป | รัชทายาท | ความสัมพันธ์กับพระมหากษัตริย์ | เริ่มเป็นรัชทายาท> วันที่ | เริ่มเป็นรัชทายาท> เหตุผล | สิ้นสุดการเป็นรัชทายาท> วันที่ | สิ้นสุดการเป็นรัชทายาท> เหตุผล | ลำดับถัดไป | พระมหากษัตริย์ |
| --- | --- | --- | --- | --- | --- | --- | --- | --- |
|  | มานูเอล เจ้าชายแห่งโปรตุเกส | พระโอรส | 24 กรกฎาคม ค.ศ. 1580 | พระราชบิดาอ้างสิทธิ์ | 25 สิงหาคม ค.ศ. 1580 | พระราชบิดาถูกถอดจากราชสมบัติ | ไม่มี | อันโตนิโอที่ 1 (เป็นที่ถกเถียง)  |
ดูเพิ่ม

รายพระนามพระมหากษัตริย์โปรตุเกส
ลีนสตาร์ตอัป

ลีนสตาร์ทอัพ (Lean Startup) คือวิธีการพัฒนาธุรกิจที่เน้นการทำให้วงจรการพัฒนาผลิตภัณฑ์มีขนาดสั้นลง และ สามารถรู้ได้ในเวลาสั้น ๆ ว่าโมเดลธุรกิจมีความเป็นไปได้หรือไม่ ทำได้โดยการประยุกต์ 3 วิธีการ: การทดลองทางธุรกิจเพื่อทดสอบสมมติฐาน (Business-hypothesis-driven experiment), การปล่อยผลิตภัณฑ์ซ้ำ ๆ เพื่อหาผลิตภัณฑ์ที่ทำให้เกิดผลลัพท์ที่ดีที่สุด (Iterative product releases) และ การเรียนความรู้ใหม่แล้วนำมาใช้พัฒนาผลิตภัณฑ์ทันที (Validated learning)
หัวใจของลีนสตาร์ทอัพคือการตั้งสมมติฐานว่าเมื่อบริษัทสตาร์ทอัพลงเวลาไปกับการสร้างผลิตภัณฑ์และบริการซ้ำ ๆ เพื่อตอบสนองความต้องการของลูกค้ากลุ่มแรก (Early customers) บริษัทจะสามารถลดความเสี่ยงทางการตลาด ลดการใช้เงินลงทุนเริ่มแรกจำนวนมาก ๆ และ ลดการสูญเสียเม็ดเงินจากการลองผิดลองถูกในการนำสินค้าออกสู่ตลาด
รายชื่อธงในประเทศโมร็อกโก

ตารางข้างล่างนี้แสดงภาพธงต่างๆที่ใช้ในประเทศโมร็อกโก สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติโมร็อกโก
ธงที่สื่อความหมายถึงชาติ

ธงชาติ
ธงเรือราษฎร์
ธงนาวี
ธงฉาน
ธงราชสำนัก
ธงพระอิสริยยศ

ธงพระอิสริยยศ
ธงพระอิสริยยศสุลต่านอะละวี
ธงพระอิสริยยศเคาะลีฟะฮ์
ธงอิสริยยศมหาเสนาบดี (แกรนด์วิเซียร์)
ธงทหาร

กองทัพโมร็อกโก
กองทัพบกโมร็อกโก
กองทัพเรือโมร็อกโก
กองทัพอากาศโมร็อกโก
ทหารตำรวจโมร็อกโก
ทหารรักษาพระองค์ (โมร็อกโก)
ธงทหาร > ธงหมายยศทหาร

ธงหมายยศผู้ตรวจการทหารเรือ
ธงหมายยศพลเรือเอก
ธงหมายยศพลเรือโท ผู้บัญชาการกองเรือ
ธงหมายยศพลเรือโท
ธงหมายยศพลเรือตรี
ธงหมายยศผู้บังคับการหมู่เรือ (นาวาเอก)
ธงหมายยศผู้บังคับการหมู่เรือ (นาวาโท)
ธงในอดีต

ธงประจำราชวงศ์ไอดริส (ค.ศ. 780-974)
ธงประจำราชวงศ์อัลโมราวิด (ค.ศ. 987-1070)
ธงประจำสุลต่านอัลโฮหมัด (ค.ศ. 1147-1269)
ธงประจำราชวงศ์มารินิด (ค.ศ. 1258-1420) ราชวงศ์วาตาซิด (ค.ศ. 1420-1454) และ ราชวงศ์ซาอาดี (ค.ศ. 1554-1659) ใช้คู่กันกับธงสีขาว
ธงประจำราชวงศ์อัลเหลาะห์ (ศตวรรษที่ 19)
ธงประจำราชวงศ์อัลเหลาะห์ (ค.ศ. 1666-1915)
ธงในอดีต > ธงอาณานิคม

ธงชาติ (ค.ศ. 1795-1915)
ธงชาติโมร็อกโกในอาณัติของฝรั่งเศส (ค.ศ. 1912-1955)
ธงชาติโมร็อกโกในอาณัติของสเปน (ค.ศ. 1912-1956)
ธงชาติสาธารณรัฐริฟ (ค.ศ. 1921-1926)
ธงชาติเขตนานาชาติแทงเจียร์ (ค.ศ. 1923-1956)
วงจรเชิงผสม

วงจรเชิงผสม
วงจรเชิงผสม (Combinational Curcuit) หรือวงจรไร้ความจำ เกิดจากการต่อลอจิกเกตเข้าด้วยกันโดยไม่มีการต่อกลับ (feed back) ของสาย ทำให้สำหรับทุก ๆ อินพุตชุดใดชุดหนึ่ง จะมีเอาต์พุตเพียงชุดเดียวเท่านั้น ในระบบวงจรดิจิตอลนั้นโดยทั่ว ๆ ไปแล้ว  วงจรเชิงผสมมักใช้ทำ หน่วยคำนวณและตรรกะ เช่น วงจรบวก วงจรลบ วงจรเปรียบเทียบ ฯลฯ หรือใช้ในการออกแบบเป็นส่วนหนึ่งของวงจรเชิงลำดับ หรือ ส่วนข้อมูล (Data Path)
ตัวอย่างวงจรเชิงผสม จะเห็นว่าไม่มีการต่อกลับของสาย
การบรรยายวงจรเชิงผสม

การบรรยายวงจรเชิงผสม (Combinational logic representation) สามารถบรรยายวงจรเชิงผสมหนึ่ง ๆ ได้โดยใช้
ตารางค่าความจริง
ผังคาร์โนท์
สมการบูลลีน
แผนผังวงจร
ภาษาบรรยายเชิงฮาร์ดแวร์
การออกแบบวงจรเชิงผสม

การออกแบบวงจรเชิงผสมจะใช้หลักการพีชคณิตแบบบูล ที่ว่า สำหรับทุกๆฟังก์ชันลอจิกใด ๆ จะสามารถเขียนอยู่ในรูปซึ่งใช้แค่ ตัวดำเนินการพื้นฐาน and or not เพียงแค่สามตัวได้เสมอ เพื่อแปลงทุกค่าความจริงของอินพุตและเอาต์พุต ให้เป็นสมการบูลลีน ซึ่งมีตัวดำเนินการพื้นฐาน and or not ทั้งหมด โดยเราสามารถออกแบบวงจรเชิงผสมได้ตามขั้นตอนดังนี้
เขียนตารางค่าความจริงของวงจร
เขียนผังคาร์โนท์และลดรูปวงจร
แปลงจากผังคาร์โนท์เป็นสมการบูลลีน
ออกแบบแผนผังวงจร
ดูเพิ่ม

วงจรเชิงลำดับ
Sum of Products
Product of Sums
รายชื่อธงในประเทศไอซ์แลนด์

เนื้อหาต่อไปนี้แสดงภาพธงชนิดต่างๆ ที่ใช้ในประเทศไอซ์แลนด์
ธงชาติ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ตั้งแต่ พ.ศ. 2487 | ธงชาติ | ธงพื้นสี้น้ำเงิน มีกางเขนแบบนอร์ดิคสีแดงขอบขาว เริ่มใช้อย่างไม่เป็นทางการเมื่อ พ.ศ. 2456 - 2458 ใช้ในฐานะธงประจำดินแดนตั้งแต่ พ.ศ. 2458 - 2487 แบบสีธงกำหนดเมื่อ พ.ศ. 2487 (สัดส่วนแถบธงตามกว้าง 7:1:2:1:14, ตามยาว 7:1:2:1:7, สัดส่วนธงโดยรวม 18:25) |
|  | ตั้งแต่ พ.ศ. 2451 | ธงราชการ ธงกองทัพและธงนาวี | ลักษณะอย่างธงชาติ แต่ตัดชายธงเป็นรูปหางนกแซงแซว สัดส่วนธง 18:37 |
ธงในราชการ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ตั้งแต่ พ.ศ. 2487 | ธงประธานาธิบดีแห่งสาธารณรัฐไอซ์แลนด์ | ลักษณะอย่างธงราชการ แต่เพิ่มรูปตราแผ่นดินลงที่ใจกลางรูปกางเขน |
|  | ตั้งแต่ พ.ศ. 2487 | ธงเจ้าพนักงานศุลกากรของไอซ์แลนด์ | ลักษณะอย่างธงราชการ แต่เพิ่มอักษรตัว "T" ที่มุมธงบนด้านคันธง |
ธงพระราชอิสริยศ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | พ.ศ. 2461 - 2487 | ธงมหาราชสำหรับราชอาณาจักรไอซ์แลนด์ | กลางธงมีรูปเหยี่ยวสีเงินบนธงพื้นสีน้ำเงิน |
ธงในอดีต

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ก่อน พ.ศ. 2458 | ธงชาติเดนมาร์ก | ไอซ์แลนด์เคยเป็นดินแดนในความปกครองของเดนมาร์กมาก่อน จึงใช้ธงชาติเดนมาร์กเป็นสัญลักษณ์ |
|  | พ.ศ. 2458 - 2487 | ธงชาติไอซ์แลนด์อย่างไม่เป็นทางการ | ลักษณะคล้ายธงชาติไอซ์แลนด์ในปัจจุบัน แต่พื้นสีน้ำเงินในธงเป็นสีน้ำเงินอ่อน |
ธงแบบไม่เป็นทางการ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  |  | แบบธงสำหรับใช้เป็นธงชาติไอซ์แลนด์ | ธงพื้นสีขาว กลางธงมีกางเขนแบบนอร์ดิกสีฟ้ามีแถบเล็กสีขาว ธงนี้เป็น 1 ใน 2 แบบธงที่มีการเสนอให้ใช้เป็นธงประจำดินแดนในปี พ.ศ. 2456 แบบธงที่ได้รับเลือกคือแบบที่ใช้เป็นธงชาติไอซ์แลนด์ในปัจจุบัน |
|  |  | ธงกลุ่มสาธารณรัฐนิยม | ธงอย่างไม่เป็นทางการของกลุ่มสาธารณรัฐนิยมในไอซ์แลนด์ ใช้ในช่วงก่อน พ.ศ. 2456 ธงนี้ไม่ได้รับเลือกเป็นธงประจำดินแดนเพราะลักษณะใกล้เคียงกับธงชาติสวีเดนและธงนาวีของกรีซ |
ดูเพิ่ม

ธงชาติไอซ์แลนด์
ตราแผ่นดินของไอซ์แลนด์
รายชื่อนักปรัชญา

กอทท์ฟรีด ไลบ์นิซ (Gottfreid W. Leibniz)
กาสตง บาร์ลาร์ (en:Gaston Bachelard)
ขงจื๊อ (ข่งฟูจื่อ)
คาร์ล มาร์กซ (Karl Marx)
เคน วิลเบอร์ (Ken Wilber)
จอร์จ ดับเบิลยู. เอฟ. เฮเกล (Georg W.F. Hegel)
จอร์จ ออร์เวลล์ (George Orwell)
จอห์น ล็อก (John Locke)
เจ.อาร์.อาร์. โทลคีน (JRR Tolkien)
ชอง-ชาก รุสโซ (Jean-Jacques Rousseau)
ลุดวิจ วิทท์เกนชไตน์ (Ludwig Wittgenstein)
นักบุญออกัสตินแห่งฮิปโป  (Saint Augustin)
ซือหม่าเซียน
ซุนวู (ซุนจื่อ)
เซอเรน เคียร์เคอกอร์ (Soeren Kierkegaard)
เซะอะมิ โมะโตะกิโยะ
ฌอง ปอล ซาร์ต (Jean-Paul Sartre)
ดานเต อลิเกียริ (Dante Alighieri)
เดวิด ฮูม (David Hume)
ตู้ฝู่
(en:Nagarjuna)
นักบุญโทมัส อควีนาส (Thomas Aquinas)
(en:Tom Paine)
โทมัส ฮอบบส์ (Thomas Hobbes)
บารุค สปิโนซา (Baruch Spinoza)
(เบอร์ทรานด์ รัสเซิลล์)
พระโคตมพุทธเจ้า (Siddhattha Kotama Buddha)
พีทาโกรัส (Pythagoras)
เพลโต (Plato)
ฟรีดริช นีทเชอ (นิทเช่, Friedrich Nietzsche)
เฟรเดริก เช เลอ เปล (Frédéric G. Le Play)
มะสึโอะ บะโช (Matsuo Basho)
มาร์ติน ไฮเดกเกอร์ (Martin Heidegger)
มาร์ติน ลูเทอร์ (Martin Luther)
มาร์ติน ลูเทอร์ คิง จูเนียร์ (Martin Luther King, Jr.)
มุระซะกิ ชิกิบุ
แมรี โวลสโตนคราฟต์ (Mary Wollstonecraft)
โยฮัน โวล์ฟกัง ฟอน เกอเท (เกอเธ่, Johann Wolfgang von Goethe)
ราล์ฟ วอลโด เอเมอร์สัน) (Ralph Waldo Emerson)
เรอเน เดส์การตส์ (Rene Descartes)
โรซา ลุกเซมบูร์ก (en:Rosa Luxemburg)
วิลเลียม เชกสเปียร์ (William Shakespeare)
วอลแตร์ (Voltaire)
เวอร์จิล (Virgil)
โสกราตีส (Socrates)
หลอกว้านจง
หลี่ไป๋
เล่าจื๊อ (เหล่าจือ)
อริสโตเติล (Aristotle)
ออกัสตินแห่งฮิปโป (Augustinus)
อองรี เลอแฟบวร์ (en:Henri Lefebvre)
อองรี แบร์กซง (Henri Bergson)
อาเทอร์ โชเพนเฮาเออร์ (en:Arthur Schopenhauer)
อิมมานูเอิล คานท์ (Immanuel Kant)
เอ็ดมุนด์ ฮัสเซิร์ล (Edmund Husserl)
เอ็ดเวิร์ด กิบบอน (Edward Gibbon)
อดัม สมิธ (Adam Smith)
(en:Averroes)
โอกุส กงต์ (en:August Compte)
ฮิปโปกราเตส (Hippocrates)
โฮเมอร์ (Homer)
เฮโรโดตุส (Herodotus)
วิทยาลัยพัฒนาชุมชนเมือง มหาวิทยาลัยนวมินทราธิราช

| --- | --- |
Urban Community Development College, Navamindradhiraj University
คติพจน์: วิชาการและวิชาชีพสร้างคุณภาพชีวิต
สถาปนา: 21 พฤศจิกายน 2556
ผู้อำนวยการ: รองศาสตราจารย์รัตน์ สงวนพงษ์
ที่อยู่: 198 ซอยสามเสน 13 (ฝั่งราชวิถี) ถนนสามเสน แขวงวชิรพยาบาล เขตดุสิต กรุงเทพมหานคร 10300
เว็บไซต์: ucdc.nmu.ac.th
วิทยาลัยพัฒนาชุมชนเมือง (Urban Community Development College) เป็นหน่วยงานในสังกัดของมหาวิทยาลัยนวมินทราธิราช กรุงเทพมหานคร
ประวัติ

วิทยาลัยพัฒนาชุมชนเมือง แรกเริ่มกำเนิดขึ้นในชื่อ วิทยาลัยชุมชนเมืองแห่งกรุงเทพมหานคร ตามพระราชบัญญัติการศึกษาแห่งชาติ พ.ศ. 2552 และแก้ไขเพิ่มเติมฉบับที่ 2 (พ.ศ. 2555) กำหนดให้องค์กรปกครองส่วนท้องถิ่นสามารถบริหารและจัดการศึกษาระดับอาชีวศึกษาและระดับอนุปริญญาได้ทุกระดับตามความพร้อมของท้องถิ่น ซึ่งสอดคล้องกับนโยบายของผู้ว่าราชการกรุงเทพมหานคร ม.ร.ว.สุขุมพันธุ์ บริพัตร ที่ให้ความสำคัญกับการพัฒนาศักยภาพประชาชนกรุงเทพมหานคร ให้ความสำคัญด้านการจัดการศึกษาในลำดับต้น ๆ และมีนโยบายส่งเสริม สนับสนุนการให้บริการการศึกษาทุกระดับและทุกกลุ่มเป้าหมายโดยเน้นการจัดการศึกษาเพื่อตอบสนองความต้องการของชุมชนเมืองเพื่อพัฒนาคุณภาพชีวิตของคนเมืองโดยเฉพาะการเตรียมคนด้านอาชีพเพื่อสร้างคนให้ตรงกับงาน โดยได้ให้ความเห็นไว้ในการประชุมคณะผู้บริหารกรุงเทพมหานคร ครั้งที่ 27/2555 เมื่อวันอังคารที่ 28 สิงหาคม 2555 “เพื่อประโยชน์ของกรุงเทพมหานครสมควรให้มีการศึกษาแนวทางและจัดทำรายละเอียดโครงสร้างของวิทยาลัยชุมชนให้ชัดเจน และนำไปพิจารณาร่วมกับมหาวิทยาลัยนวมินทราธิราชว่าสามารถดำเนินการเข้าสู่ระบบมหาวิทยาลัยได้หรือไม่” และจากการประชุมเพื่อหาแนวทางดำเนินงานร่วมกันระหว่างกรุงเทพมหานคร วิทยาลัยชุมชนเมืองแห่งกรุงเทพมหานคร กระทรวงศึกษาธิการ และมหาวิทยาลัยนวมินทราธิราช ผลการประชุมสรุปให้มหาวิทยาลัยนวมินทราธิราชรับวิทยาลัยชุมชนเข้าสู่กระบวนการดำเนินงานของมหาวิทยาลัยได้
ต่อมาเมื่อวันพฤหัสบดีที่ 21 พฤศจิกายน 2556 สภามหาวิทยาลัยนวมินทราธิราช ได้อนุมัติให้จัดตั้ง “วิทยาลัยชุมชนเมืองแห่งกรุงเทพมหานคร ตามมาตรา 6 และภาระหน้าที่ของมหาวิทยาลัย ตามมาตรา 7 (5) และ (6) แห่งพระราชบัญญัติมหาวิทยาลัยนวมินทราธิราช พ.ศ. 2553” มีฐานะเป็นส่วนงานเทียบเท่าคณะและเพื่อการจัดการเรียนการสอนระดับอุดมศึกษาและฝึกอบรมทั้งสายวิชาการและวิชาชีพเพื่อพัฒนากรุงเทพมหานคร ทั้งให้โอกาสทางการศึกษาตามความต้องการคของประชาคมเมือง ซึ่งได้ประกาศในราชกิจจานุเบกษา เล่มที่ 130 ตอนพิเศษ 190 ลงวันที่ 26 ธันวาคม 2556
วิทยาลัยชุมชนเมืองแห่งกรุงเทพมหานคร (Urban Community College of Bangkok) จึงถือกำเนิดขึ้นในฐานะจัดการศึกษาระดับอุดมศึกษา เป็นส่วนเทียบเท่าคณะในสังกัดมหาวิทยาลัยนวมินทราธิราชจัดการเรียนการสอนสายวิชาการ วิชาชีพ และวิจัย เพื่อพัฒนาเมือง จัดหลักสูตรฝึกอบรมเพื่อสร้างความเข้มแข็งของชุมชนเมืองและสืบสานศิลปวัฒนธรรมประเพณี
ต่อมาเมื่อวันที่ 6 มกราคม 2560 สภามหาวิทยาลัยฯ มีมติอนุมัติให้ วิทยาลัยชุมชนเมืองแห่งกรุงเทพมหานคร (Urban Community College of Bangkok) เปลี่ยนชื่อใหม่เป็น วิทยาลัยพัฒนาชุมชนเมือง (Urban Community Development College)  นับแต่นั้นเป็นต้นมา
ประวัติ > วัตถุประสงค์

มีวัตถุประสงค์เพื่อเป็นเป็นสถาบันส่งเสริมสนับสุนการเรียนรู้ของประชาชนให้ได้รับการศึกษาในระดับอุดมศึกษาต่ำกว่าปริญญา อีกทั้งยังเป็นแหล่งฝึกอบรมหลักสูตรสาขาวิชาที่สอดคล้องกับการพัฒนาเศรษฐกิจและสังคมของชุมชนและได้กำหนดวิสัยทัศน์ไว้ดังนี้
“สร้างโอกาสทางการศึกษา พัฒนาอาชีพชุมชนเมือง”
เปิดสอน

วิทยาลัยชุมชนเมืองแห่งกรุงเทพมหานคร เปิดสอนในหลักสูตรต่าง ๆ ดังนี้
หลักสูตรฝึกอบรม
เทคนิคการพัฒนาเด็กแรกเกิดถึง 3 ปี
การพัฒนาคุณภาพชีวิตผผู้สูงอายุในเมือง
ธุรกิจอาหารปลอดภัย
การบริหารจัดการอาคารสูง
การบริหารจัดการหมู่บ้านจัดสรร
ตัวแทนออกของมาตราฐาน (ชิปปิ้ง)
ภาษาอังกฤษเพื่ออาชีพ
ภาษาพม่าเพื่ออาชีพ
ภาษาจีนเพื่ออาชีพ
ภาษาญี่ปุ่นเพื่ออาชีพ
หลักสูตรระยะสั้น (สำหรับทดสอบภาคปฏิบัติ)
วิชาช่างบริการตรวจเช็คเครื่องยนต์เบื้องต้น
วิชาซ่อมเครื่องใช้ไฟฟ้า
วิชาซ่อมคอมพิวเตอร์
วิชาการใช้โปรแกรมตกแต่งภาพ
วิชาเสื้อผ้าสตรี
วิชาตัดเสื้อผ้าสมัยนิยม
วิชาอาหารไทยและขนมไทย
วิชาอาหารว่าง
วิชาการทำขนมปัง
วิชานวดแผนไทย (นวดตัว)
วิชานวดแผนไทย (นวดฝ่าเท้า)
หลักสูตรระดับปริญญาตรี
การจัดการบัณฑิต สาขาวิชาการจัดการทรัพยากรอาคาร
เทคโนโลยีบัณฑิต กลุ่มวิชาเอกการซ่อมบำรุงระบบราง
เทคโนโลยีบัณฑิต กลุ่มวิชาเอกการซ่อมบำรุงทรัพยากรอาคาร
ศิลปศาสตรบัณฑิต สาขาวิชาการพัฒนาเด็กปฐมวัย
รายชื่อนักกีฬาเอ็นบีเอ

รายชื่อนักกีฬาเอ็นบีเอ ตัวหนาคือผู้เล่นในปัจจุบันและทีมที่สังกัด
เควิน การ์เน็ต (Kevin Garnett) ทีมบอสตัน เซลติกส์
โคบี ไบรอันต์ (Kobe Bryant) ทีมลอสแอนเจลิส เลเกอรส์
จูเลียส เออร์วิง (Julius Erving)
แชคิล โอนีล (Shaquille O'Neal) ทีมไมอามี ฮีท
ดเวน เหว็ด (Dwyane Wade) ทีมชิคาโก บูลส์
ทิม ดันแคน (Tim Duncan) ทีมซานแอนโตนิโอ สเปอรส์
เทรซี แม็คเกรดี (Tracy McGrady) ทีมฮิวส์ตัน รอกเก็ตส์
บิล รัสเซล (Bill Russell)
เมจิก จอห์นสัน (Earvin "Magic" Johnson)
ไมเคิล จอร์แดน (Michael Jordan)
เรกจี มิลเลอร์ (Reggie Miller)
สตีฟ แนช (Steve Nash) ทีมฟีนิกซ์ ซันส์
เลอบรอน เจมส์ (LeBron James) ทีมลอสแอนเจลิส เลเกอรส์
อัลเลน ไอเวอร์สัน (Allen Iverson) ทีมเดนเวอร์ นักเก็ตส์
สตีเฟน เคอร์รี (Stephen Curry) ทีมโกลเด้น สเตท วอริเออร์ส
เควิน ดูแรนท์ (Kevin Durant) ทีมโกลเด้น สเตท วอริเออร์ส
เคลย์ ทอมป์สัน (Klay Thompson) ทีมโกลเด้น สเตท วอริเออร์ส
เดรย์มอนด์ กรีน (Draymond Green) ทีมโกลเด้น สเตท วอริเออร์ส
เดอมาร์คัส เคาซินส์ (DeMarcus Cousins) ทีมโกลเด้น สเตท วอริเออร์ส
เจมส์ ฮาร์เด็น (James Harden) ทีมฮิวส์ตัน รอกเก็ตส์
คริส พอล (Chris Paul) ทีม[:en:Golden State Warriors]โกลเด้น สเตท วอริเออร์ส
ดูเพิ่ม

รายชื่อนักกีฬาเอ็นบีเอในปัจจุบัน
รายชื่อธงในประเทศไอร์แลนด์เหนือ

บทความนี้เกี่ยวกับรายการเกี่ยวกับธงต่าง ๆ ที่เคยใช้และยังใช้อยู่ในไอร์แลนด์เหนือ สำหรับรายการเกี่ยวกับธงต่าง ๆ ที่เคยใช้และยังใช้อยู่ในสหราชอาณาจักร ดูที่ รายชื่อธงในสหราชอาณาจักร สำหรับรายการเกี่ยวกับธงต่าง ๆ ที่เคยใช้และยังใช้อยู่ในสาธารณรัฐไอร์แลนด์ ดูที่ ธงในสาธารณรัฐไอร์แลนด์
ธงชาติ

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  | ค.ศ. 1801 - | ธงชาติสหราชอาณาจักร ชื่อทางการ: ธงสหภาพ (Union Flag)  เรียกกันทั่วไปว่า ธงยูเนี่ยนแจ็ค. | ธงรูปแบบผสมกัน ระหว่างธงกางเขนแห่งเซนต์จอร์จ (หมายถึง อังกฤษ) ธงกางเขนแห่งเซนต์แอนดรูว์ (หมายถึง สกอตแลนด์) และธงกางเขนแห่งเซนต์แพทริก (หมายถึง ไอร์แลนด์). |
|  | ค.ศ. 1837 | ธงประจำพระองค์สมเด็จพระราชินีนาถเอลิซาเบ็ธที่ 2 สำหรับใช้ในอังกฤษ เวลส์ และไอร์แลนด์เหนือ (ธงนี้เป็นธงพระอิสริยยศสำหรับพระมหากษัตริย์ทุกรัชกาล) | ธงพื้นลายตราแผ่นดินของสหราชอาณาจักร ซึ่งใช้เป็นตราประจำพระองค์ด้วย |
ธงชาติ > ธงในอดีต

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  | ค.ศ. 1783 - 1922 | ธงกางเขนแห่งเซนต์แพทริก | ธงพื้นขาวมีรูปกากบาทแนวทแยงสีแดง ใช้เป็นสัญลักษณ์แทนประเทศไอร์แลนด์ในธงสหภาพ และเป็นสัญลักษณ์อย่างไม่เป็นทางการของไอร์แลนด์ นับตั้งแต่การประกาศใช้พระราชบัญญัติสหภาพ ค.ศ. 1800 (Act of Union 1800) จนถึงการทำสนธิสัญญาอังกฤษ-ไอร์แลนด์ (Anglo-Irish Treaty) ใน ค.ศ. 1922. |
|  | ค.ศ. 1801 - 1922 | ธงประจำตำแหน่งผู้สำเร็จราชการแทนพระองค์แห่งไอร์แลนด์ (Lord Lieutenant of Ireland) | ธงชาติสหราชอาณาจักร กลางธงมีภาพตราแผ่นดินของไอร์แลนด์ |
|  | ค.ศ. 1922–1973 | ธงประจำตำแหน่งผู้สำเร็จราชการไอร์แลนด์เหนือ | ธงยูเนี่ยนแจ็ค กลางธงมีรูปตราแผ่นดินของไอร์แลนด์เหนือ . |
|  | ค.ศ. 1953 - 1972 | ธงอูลส์เตอร์ - ธงประจำชาติ ไอร์แลนด์เหนือ ธงผืนดังกล่าวใช้เป็นเครื่องหมายของไอร์แลนด์เหนือ ในการแข่งขันกีฬาระดับนานาชาติ | ธงพื้นขาวรูปกางเขนสีแดง กลางธงมีรูปฝ่ามือสีแดง ในดาวหกแฉกพื้นขาวภายใต้มงกุฎ. |
|  | ค.ศ. 1929 - 1973 | ธงเรือรัฐบาลแห่งไอร์แลนด์เหนือ | ธงเรือรัฐบาลสหราชอาณาจักร มีอักษรย่อสีแดง "GNI" ในวงกลมสีขาว. |
ธงประจำเขตการปกครองท้องถิ่น

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |

|  |  | ธงประจำเมืองเบลฟัสต์. | ธงพื้นลายตราสภาเมืองเบลฟัสต์. |
ธงประจำเขตการปกครองท้องถิ่น > ธงประจำเคาน์ตี

| ภาพธง | เคาน์ตี | คำอธิบาย |
| --- | --- | --- |
|  | เคาน์ตี แอนทริม | แซฟรอน และ ขาว |
|  | County Armagh | สีส้ม และ สีขาว |
|  | County Down | แดง และ ดำ |
|  | County Fermanagh | เขียว และ ขาว |
|  | County Derry | แดง และ ขาว |
|  | County Tyrone | ขาว และ แดง |
อื่นๆ

| ภาพธง | ระยะเวลาที่ใช้ | การใช้ | คำอธิบาย |
| --- | --- | --- | --- |
|  |  | ธงเรือยอชต์อูลสเตอร์. | ธงเรือรัฐบาลสหราชอาณาจักร ที่ปลายธงมีรูปธงฝ่ามือแดงแห่งอูลสเตอร์ ภายใต้มงกุฎเซนต์เอ็ดเวิร์ด. |
|  | ค.ศ. 1919 - | ธงชาติไอร์แลนด์ | ธงสามสีสามแถบแนวตั้ง พื้นสีเขียว สีขาว และสีส้ม. |
|  | ค.ศ. 1893 | The Sunburst flag is based on the flag of mythological warriors the Fianna. Used by nationalists. | Blue background with an orange sun showing partially in the bottom right corner. |
|  | Since 1930s | The starry plough flag succeeded the starry plough banner; the flag used to represent Irish nationalist socialism. Used by socialists, trade unionists and nationalists. | Light blue background and white stars. |
|  |  | Flag of a proposed independent Ulster nation. Used by Ulster nationalists. | St Patrick's Saltire on a navy blue background, defaced with a golden six pointed star representing the six counties of Northern Ireland  containing the red hand of Ulster. |
ดูเพิ่ม

ธงชาติไอร์แลนด์เหนือ
สถานีรถไฟคูริฮามะ

สถานีรถไฟคูริฮามะ (ญี่ปุ่น: 久里浜駅; โรมาจิ: Kurihama-eki) เป็นสถานีรถไฟตั้งอยู่ในเมืองโยโกซูกะ จังหวัดคานางาวะ บริหารโดยบริษัทรถไฟญี่ปุ่นตะวันออก (เจอาร์ ตะวันออก) เป็นสถานีปลายทางด้านทิศใต้ ของเส้นทางรถไฟสายโยโกซูกะ
แหล่งข้อมูลอื่น

ข้อมูลสถานีรถไฟคูริฮามะ (JR East) (ในภาษาญี่ปุ่น)